text: Un cotxe bolca en topar amb un altre a la rotonda d'una sortida de Girona - Diari de Girona
  Un cotxe bolca en topar amb un altre a la rotonda d'una sortida de Girona
  Els dos passatgers del vehicle accidentat, que queda rodes enlaire, resulten il·lesos de l'accident
  girona | ddg 23.06.2011 | 02:00
  Part del Megane bolcat, un cop recollit el vehicle. marc martí
  Un cotxe va quedar ahir a la tarda rodes enlaire després de topar amb un altre en un accident que va ocórrer passat un quart de sis de la tarda a la rotonda del Mas Gri, a la sortida sud de Girona en direcció Salt, Sant Feliu de Guíxols i Santa Coloma de Farners. Tot i l'espectacularitat del xoc, els dos ocupants del cotxe més malparat, un Rénaut Megane, van resultar il·lesos del sinistre.
  Una dotació de Bombers de la Generalitat va encaminar-se cap allà per si calia rescatar els dos accidentats, però aquests no van quedar atrapats per la ferralla i van poder sortir-ne sense problemes. L'altre cotxe implicat en el sinistre, un Audi, va quedar malmès de la part frontal però els seus ocupants tampoc van rebre mal.